120. ΑΠΟΦΑΣΗ ΥΠΟΥΡΓΩΝ ΔΗΜΟΣΙΑΣ ΤΑΞΗΣ ΚΑΙ ΣΥΓΚΟΙΝΩΝΙΩΝ Αριθ. 2787 της 22 Νοεμ. 1984/30 Ιαν.  1985 (ΦΕΚ Β΄ 49) Διαδικασία χορήγησης αδειών οδήγησης μοτοποδηλάτων. Έχοντας υπόψη τις διατάξεις: α)της παρ. 2 του άρθρ. 7 του Ν.Δ. 289/1969 «περί των αδειών ικανότητος οδηγών αυτοκινήτων και διτρόχων-τριτρόχων οχημάτων και αδειών μηχανοτεχνιτών και ηλεκτροτεχνιτών» (ΦΕΚ 188/Α/1969) και β)Της κοινής απόφασης του Πρωθυπουργού και του Υπουργού Συγκοινωνιών 8715/9.7.1982 (ΦΕΚ 474/Β/1982) «ανάθεση αρμοδιοτήτων του Υπουργού Συγκοινωνιών στους Υφυπουργούς Συγκοινωνιών», αποφασίζουμε: Άρθρ.1.-Για την έκδοση άδειας οδήγησης μοτοποδηλάτου έχουν εφαρμογή οι διατάξεις των επόμενων άρθρων: Αρμόδιες αρχές Άρθρ.2.-1.Αρμόδιες αρχές για την έκδοση άδειας οδήγησης μοτοποδηλάτου είναι οι Διευθύνσεις Τροχαίας των Γενικών Αστυνομικών Διευθύνσεων Αθηνών-Θεσσαλονίκης και οι Αστυνομικές Διευθύνσεις των Νομών ή οι εξουσιοδοτούμενες απ’ αυτές Υπηρεσίες. 2.Για την τήρηση της συνεχούς ακολουθίας του αύξοντα αριθμού των αδειών οδήγησης μοτοποδηλάτων, που εκδίδονται από τις αστυνομικές αρχές παραχωρείται από τις προϊστάμενες υπηρεσίες αυτών, μία ομάδα αριθμών με πρόβλεψη κάλυψης και της μελλοντικής κίνησης οδήγησης μοτοποδηλάτων για κάθε περιφέρεια. Σελ. 220,846(στ) Τεύχος -Σελ.  Προϋποθέσεις Άρθρ.3.-1.Άδεια οδήγησης μοτοποδηλάτων χορηγείται: α)Σ’ αυτούς που έχουν συμπληρώσει το 16ο έτος της ηλικίας τους όπως προβλέπεται από τις διατάξεις του άρθρ. 96, παρ. 1 του ΚΟΚ που κυρώθηκε με τον Νόμ. 614/1977 (ΦΕΚ 167/Α/1977).Ειδικά γι’ αυτούς, που δεν συμπλήρωσαν το 18ο έτος της ηλικίας τους απαιτείται η συναίνεση του προσώπου που ασκεί την επιμέλειά τους. Η συναίνεση αυτή παρέχεται έγγραφα πάνω στην αίτηση. β)Σ’ αυτούς που είναι σωματικά και ψυχικά υγιείς. γ)Σ’ αυτούς που δεν έχουν άδεια οδήγησης Α΄ κατηγορίας. 2.Ειδικά σ’ αυτούς, που κατέχουν άδεια οδήγησης σύμφωνα με το άρθρ. 94 του Κώδικα Οδικής Κυκλοφορίας, όπως αντικαταστάθηκε με το άρθρ. 3 του Π.Δ. 255/1984 (ΦΕΚ 100/Α/1984), μιας των κατηγοριών Β, Γ, Δ, ή Ε η άδεια μοτοποδηλάτου χορηγείται χωρίς ιατρική εξέταση, αλλά  μόνον με πρακτική εξέταση σε μοτοποδήλατο. Κατ’ εξαίρεση γι’ αυτούς που παρουσιάζουν εμφανή σωματική πάθηση, καθώς και γι’ αυτούς, που υπάρχει υπόνοια ή ένδειξη ότι δεν παρέχουν εχέγγυα ασφαλούς οδήγησης μοτοποδηλάτων είναι υποχρεωτική η ιατρική εξέτασή τους. Δικαιολογητικά Άρθρ.4.-1.Οι υποψήφιοι οδηγοί μοτοποδηλάτων πρέπει να υποβάλλουν τα εξής δικαιολογητικά: α)Αίτηση β)2 πιστοποιητικά ιατρικής εξέτασης από γιατρούς συμβεβλημένους με τις υπηρεσίες του Υπουργείου Συγκοινωνιών ειδικότητας παθολόγου ή συναφών ειδικοτήτων και οφθαλμιάτρου. Για την ιατρική αυτή εξέταση εφαρμόζονται οι διατάξεις της ιατρικής εξέτασης των υποψηφίων, για τη χορήγηση ή την ανανέωση άδειας οδήγησης μοτοσικλετών (Α΄ Κατηγορίας). γ)Υπεύθυνη δήλωση σύμφωνα με τις διατάξεις του Ν.Δ. 105/69, στην οποία δηλώνεται ο τόπος κατοικίας και ότι δεν είναι κάτοχος άδειας οδήγησης κατηγορίας Α΄ (μοτοσικλετών) δ)Μία πρόσφατη φωτογραφία 2.Για την διαπίστωση του ορίου ηλικίας επιδεικνύεται το δελτίο αστυνομικής ταυτότητας και αν δεν υπάρχει προσκομίζεται το πιστοποιητικό γέννησής τους. Θεωρητική και πρακτική εξέταση Άρθρ.5.-1.Η εξέταση (θεωρητική και πρακτική) των υποψηφίων γίνεται από δύο αξιωματικούς ή από ένα αξιωματικό και ένα υπαξιωματικό της αρμόδιας αστυνομικής αρχής. 2.Η θεωρητική εξέταση γίνεται ως εξής: α)΄Ολοι οι υποψήφιοι εξετάζονται γραπτά με τη συμπλήρωση ενός εντύπου ερωτηματολογίου από αυτά που εκτυπώνονται για το Υπουργείο Συγκοινωνιών και χρησιμοποιούνται για την εξέταση των υποψηφίων οδηγών αυτοκινήτων, που περιέχει 25 ερωτήσεις από τον ΚΟΚ. Ως επιτυχόντες θεωρούνται όσοι απαντούν ορθά στις 24 τουλάχιστον από τις 25 ερωτήσεις. β)Ο χρόνος της θεωρητικής εξέτασης καθορίζεται σε 30΄ λεπτά της ώρας κατ’ ανώτατο όριο. Ειδικά κατά την εξέταση υποψηφίου που δεν γνωρίζει ανάγνωση και γραφή (αγράμματος) επιδεικνύεται η εικόνα ή το σήμα του ερωτηματολογίου και διαβάζεται από μέλος της εξεταστικής επιτροπής η ερώτηση με τρόπο που να γίνεται κατανοητή από τον υποψήφιο. Οι απαντήσεις του υποψηφίου σημειώνονται από μέλος της εξεταστικής επιτροπής στις αντίστοιχες θέσεις του ερωτηματολογίου. Το αποτέλεσμα της εξέτασης καταχωρείται στο σχετικό εξέταστρο που υπογράφεται από τους δύο εξεταστές και παραδίδεται στην αρμόδια υπηρεσία για τις απαραίτητες ενέργειες. Ως αγράμματοι θεωρούνται και όσοι έχουν ενδεικτικό πρώτης ή δεύτερης τάξης σχολείου στοιχειώδους εκπαίδευσης. Για να αποδείξει ο υποψήφιος ότι δεν γνωρίζει ανάγνωση και γραφή, υποβάλει αποδεικτικό σπουδών ή οποιοδήποτε άλλο επίσημο έγγραφο δημόσιας αρχής. Εάν είναι αδύνατη η προσκόμιση ενός από τα παραπάνω δικαιολογητικά υποβάλλεται υπεύθυνη δήλωση βάσει των διατάξεων του Ν.Δ. 105/69, στην οποία δηλώνει ότι είναι αγράμματος ή ποίας τάξης του δημοτικού σχολείου είναι απόφοιτος. 3.Η πρακτική εξέταση γίνεται σε δίτροχο μοτοποδήλατο, που προσκομίζει ο υποψήφιος και αποβλέπει στη διαπίστωση γενικά της ικανότητος του για την οδήγησή του (θέση αυτού σε κίνηση, χρήση συμπλέκτη και συστήματος ασφαλείας, εκτέλεση ελιγμών-στροφές-κλπ). Όσοι επιθυμούν να οδηγούν μόνο τρίτροχο μοτοποδήλατο, το δηλώνουν στη σχετική αίτηση, οπότε η πρακτική εξέταση γίνεται σε τρίτροχο όχημα. Στην περίπτωση αυτή η άδεια εκδίδεται για την οδήγηση μόνο τριτρόχου μοτοποδηλάτου και αναγράφεται σ’ αυτή η ένδειξη «ΙΣΧΥΕΙ ΜΟΝΟ ΓΙΑ ΤΗΝ ΟΔΗΓΗΣΗ ΤΡΙΤΡΟΧΩΝ ΜΟΤΟΠΟΔΗΛΑΤΩΝ». 4.Όταν απορριφθεί υποψήφιος στη θεωρητική ή την πρακτική εξέταση επανέρχεται, για επανεξέταση, σε χρόνο που καθορίζεται ανάλογα με την ευχέρεια της υπηρεσίας. 5.Εάν συλληφθεί ο υποψήφιος ν’ αντιγράφει στη θεωρητική εξέταση επανέρχεται για επανεξέταση μετά από έξι μήνες. Χορήγηση άδειας. Τήρηση μητρώου Άρθρ.6.-1.Μετά την επιτυχή εξέταση του υποψηφίου χορηγείται σ’ αυτόν άδειας οδήγησης μοτοποδηλάτου, στην οποία επικολλάται χαρτόσημο κατά τα ισχύοντα. 2.Οι άδειες οδήγησης μοτοποδηλάτων ισχύουν μέχρι συμπληρώσεως του 65ου έτους της ηλικίας των κατόχων τους. Μετά τη συμπλήρωση της ηλικίας αυτής ανανεώνονται κάθε 3 χρόνια από την έκδοση ή την ανανέωσή τους, μετά από ιατρική εξέταση. 3.Ο χρόνος λήξης των αδειών οδήγησης μοτοποδηλάτων που έχουν εκδοθεί μέχρι την ισχύ της παρούσης απόφασης παρατείνεται αυτοδικαίως μέχρι τη συμπλήρωση του 65ου έτους της ηλικίας των κατόχων τους. 4.Εάν έληξε η ισχύς άδειας μοτοποδηλάτου την οποία οφείλει ο κάτοχός της να ανανεώσει, διότι έχει συμπληρώσει τα 65 χρόνια ή υπάρχουν λόγοι υγείας, τότε η άδεια παύει να ισχύει και ο κάτοχός της αν συντρέχουν οι νόμιμες προϋποθέσεις μπορεί να την ανανεώσει χωρίς θεωρητική και πρακτική εξέταση, σύμφωνα με τις οικείες διατάξεις. 5.Σε κάθε αστυνομική αρχή από αυτές που αναφέρονται στο άρθρ. 2 αυτής της απόφασης τηρείται μητρώο των αδειών οδηγών μοτοποδηλάτων που εκδίδονται και το οποίο έχει κατακόρυφες στήλες με τις εξής ενδείξεις: α)Αύξοντας αριθμός β)Επώνυμο γ)Όνομα δ)Πατρώνυμο ε)Επάγγελμα ζ)Έτος γεννήσεως η)Τόπος γεννήσεως θ)Αριθμός δελτίου Αστυνομικής ταυτότητας ι)Υπηρεσία έκδοσης ια)Ημερομηνία έκδοσης. ιβ)Μεταβολές - παρατηρήσεις ιγ)Στοιχεία κηδεμόνα (γι’ αυτούς που δεν συμπληρώνουν το 18ο έτος της ηλικίας τους). Τελικές διατάξεις Άρθρ.7.-1.Η άδεια οδήγησης μοτοσικλέτας που εκδίδεται από τις νομαρχιακού επιπέδου υπηρεσίας συγκοινωνιών του Υπουργείου Συγκοινωνιών ισχύει και για την οδήγηση και δικύκλου ή τρικύκλου μοτοποδηλάτου και η άδεια τρικύκλου μοτοσικλέτας ισχύει και για την οδήγηση τρικύκλου μοτοποδηλάτου χωρίς καμία άλλη διατύπωση. (Μετά τη σελ. 220,846(ε) Σελ. 220,847 Τεύχος 1263-Σελ. 101 Αδειες οδηγών αυτοκινήτων 21.Ε.β.120 2.Η κατοχή άδειας οδήγησης δίτροχης μοτοσικλέτας αποκλείει τη χορήγηση άδειας οδήγησης δίτροχου ή τρίτροχου μοτοποδηλάτου και συνεπάγεται την ακυρότητα και την αυτοδίκαια ανάκληση (αφαίρεση) της άδειας οδήγησης μοτοποδηλάτου, η κατοχή δε άδειας οδήγησης τρίτροχης μοτοσικλέτας αποκλείει τη χορήγηση άδειας οδήγησης τρίτροχου μοτοποδηλάτου και συνεπάγεται, την αυτοδίκαιη ανάκλησή της. 3.Ο κάτοχος άδειας οδήγησης διτρόχου-τριτρόχου μοτοποδηλάτου  απαλλάσσεται   από  τη θεωρητική γραπτή εξέταση στους κανόνες του ΚΟΚ, όταν ζητάει τη χορήγηση άδειας οδήγησης αυτοκινήτου ή μοτοσικλέτας. Άρθρ.8.-Καταργούνται: α)Η κοινή απόφαση των Υπουργών Συγκοινωνιών και Δημόσιας Τάξης 26136/19.9.1978 (ΦΕΚ 552/Β/8.10.1978) «περί διαδικασίας χορηγήσεως αδειών οδηγήσεως μοτοποδηλάτων», όπως αυτή τροποποιήθηκε με τις όμοιες αποφάσεις: αα)2240/19.1.1979 (ΦΕΚ 99/Β/3.2.1979) «περί συμπληρώσεως της υπ’ αριθ. 26136/19.9.78 αποφάσεως των Υπουργών Συγκοινωνιών και Δημοσίας Τάξεως «όπως αυτή τροποποιήθηκε με την όμοια 5123/15.2.1984 (ΦΕΚ 122/Β/6.3.84) «τροποποίηση της 2240/79 απόφασης των Υπουργών Συγκοινωνιών και Δημοσίας Τάξεως» και ββ)18727/24.7.1979 (ΦΕΚ 766/Β/6.9.1979) «περί τροποποιήσεως της κοινής αποφάσεως των Υπουργών Συγκοινωνιών και Δημοσίας Τάξεως αριθ. 26136/19.9.1978 «περί διαδικασίας χορηγήσεως αδειών οδηγήσεως μοτοποδηλάτων ΦΕΚ 852/Β/3.10.1978». β)Η κοινή απόφαση των Υπουργών Συγκοινωνιών και δημοσίας Τάξεως 32450/16.9.1981 (ΦΕΚ 573/Β/16.9.1981 «περί καθιερώσεως κοινοτικής άδειας οδηγήσεως» και γ)Κάθε άλλη κανονιστική απόφαση ή εγκύκλιος που ρυθμίζει διαφορετικά θέματα χορήγησης άδειας οδήγησης μοτοποδηλάτου.